text: 711 noteret ved skolekontroller
  30 august 2011 kl. 15.57
  60 skoler i Syd- og Sønderjylland har haft kontrol af politiet de sidste to uger - og det har i alt resulteret i 711 bøder.
  Syd- og Sønderjyllands Politi har været til stede ved skolerne fra kl. 05, så politiet kan være klar, når de første børn blev afleveret i skolefritidsordningerne. 
  Kontrollerne som er et led i den årlige, landsdækkende kampagne, omfatter både patruljer, fotovogne og der er også lavet knallertkontroller. 
  Kampagnen lagde mest vægt på fart. 451 blev noteret for at køre for stærkt.
  142 får en bøde for ikke at bruge sikkerhedssele - mens 20 kan vente et klip i kørekortet, fordi deres børn ikke var fastspændt. 
  Og 13 forældre havde så travlt med at snakke i håndholdt mobil, mens de kørte børnene i skole, at de må bøde for det. 
  En enkelt kørte bil i frakendelsestiden, og resten - 84 - blev noteret for andre forseelser.
  Og så lige en lille advarsel: Kampagnen kører videre i denne uge.
  